CELEX: 32014D0794
Language: sk
Date: 2014-11-07 00:00:00
Title: 2014/794/EÚ: Rozhodnutie Rady zo 7. novembra 2014 o pozícii, ktorá sa má zaujať v mene Európskej únie vo Výbore pre kultúrnu spoluprácu zriadenom Protokolom o kultúrnej spolupráci k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zostavenie zoznamu 15 rozhodcov

15.11.2014   
            
            
               SK
            
            
               Úradný vestník Európskej únie
            
            
               L 330/40
            
         ROZHODNUTIE RADY
   zo 7. novembra 2014
   o pozícii, ktorá sa má zaujať v mene Európskej únie vo Výbore pre kultúrnu spoluprácu zriadenom Protokolom o kultúrnej spolupráci k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zostavenie zoznamu 15 rozhodcov
   
      (2014/794/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 167 ods. 3 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Dohoda o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (1) (ďalej len „dohoda“) bola podpísaná 6. októbra 2010. Dohoda obsahuje Protokol o kultúrnej spolupráci (ďalej len „protokol“), ktorý podľa jeho článku 1 stanovuje rámec, v ktorom strany spolupracujú na uľahčení výmen kultúrnych aktivít, tovarov a služieb, a to okrem iného aj v audiovizuálnom sektore.
            
         
               (2)
            
            
               Podľa článku 15.10 ods. 5 dohody sa dohoda čiastočne predbežne vykonáva na základe rozhodnutia Rady 2011/265/EÚ (2) (ďalej len „rozhodnutie“) od 1. júla 2011 až do ukončenia postupov potrebných na jej uzavretie.
            
         
               (3)
            
            
               Podľa článku 6 rozhodnutia pozíciu, ktorú má Únia zaujať vo Výbore pre kultúrnu spoluprácu (ďalej len „výbor“) v súvislosti s rozhodnutiami s právnymi účinkami, určí Rada v súlade so zmluvou.
            
         
               (4)
            
            
               Článok 3a protokolu stanovuje, že výbor okamžite po svojom zriadení zostaví zoznam 15 osôb, ktoré budú vykonávať funkciu rozhodcu.
            
         
               (5)
            
            
               Únia by mala určiť pozíciu, ktorú má zaujať vo výbore, pokiaľ ide o zostavenie zoznamu rozhodcov.
            
         
               (6)
            
            
               Pozícia Únie vo výbore by preto mala byť založená na pripojenom návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie vo Výbore pre kultúrnu spoluprácu zriadenom Protokolom o kultúrnej spolupráci k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zostavenie zoznamu 15 osôb, ktoré budú vykonávať funkciu rozhodcu, je založená na návrhu rozhodnutia Výboru pre kultúrnu spoluprácu pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 7. novembra 2014
      
         
            Za Radu
         
         
            predseda
         
         P. C. PADOAN
      
   
   
      (1)  Ú. v. EÚ L 127, 14.5.2011, s. 6.
   
      (2)  Rozhodnutie Rady 2011/265/EÚ zo 16. septembra 2010 o podpísaní v mene Európskej únie a o predbežnom vykonávaní Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 127, 14.5.2011, s. 1).
   
      NÁVRH
      ROZHODNUTIE VÝBORU PRE KULTÚRNU SPOLUPRÁCU EÚ – KÓREA č. …
      z …
      o zostavení zoznamu rozhodcov podľa článku 3a Protokolu o kultúrnej spolupráci k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej
      VÝBOR PRE KULTÚRNU SPOLUPRÁCU,
      so zreteľom na Protokol o kultúrnej spolupráci k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, podpísanej 6. októbra 2010 v Bruseli, a najmä na jeho článok 3a,
      keďže:
      
                  (1)
               
               
                  V článku 3a Protokolu o kultúrnej spolupráci (ďalej len „protokol“) sa stanovuje urovnávanie sporov, ako sa uvádza v štrnástej kapitole Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, v rámci ktorého sa spory riešia prostredníctvom rozhodcovského tribunálu.
               
            
                  (2)
               
               
                  V prípade sporu sa strany navzájom poradia s cieľom dosiahnuť dohodu o zložení rozhodcovského tribunálu.
               
            
                  (3)
               
               
                  V prípade, že strany nie sú schopné dohodnúť sa na zložení rozhodcovského tribunálu, jeho zloženie sa určí prostredníctvom žrebovania zo zoznamu zostaveného v súlade s článkom 3a písm. c) protokolu.
               
            
                  (4)
               
               
                  Strany sa dohodli na zozname 15 rozhodcov,
               
            PRIJAL TOTO ROZHODNUTIE:
      Článok 1
      Týmto sa v súlade s článkom 3a písm. c) protokolu zostavuje zoznam 15 rozhodcov. Zoznam je uvedený v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.
      
         V … …
         
            
               Za Výbor pre kultúrnu spoluprácu
            
            
               prvý námestník ministra
            
            
               Ministerstvo kultúry, športu a cestovného ruchu Kórejskej republiky
            
            
               generálny riaditeľ Generálneho riaditeľstva pre vzdelávanie a kultúru
            
            
               Európska komisia
            
         
      
   
   
      PRÍLOHA
      ZOZNAM ROZHODCOV
      
         Rozhodcovia, ktorých navrhuje EÚ
      
      James BRIDGEMAN
      Ursula KRIEBAUM
      Alessandra LANCIOTTI
      Hélène RUIZ FABRI
      Jan WOUTERS
      
         Rozhodcovia, ktorých navrhuje Kórea
      
      Byung-Chol YOON
      Eun Young PARK
      Young Jae CHO
      Seung-Soo CHOI
      Chang Hwan SHIN
      
         Predsedovia
      
      Florentino P. FELICIANO (Filipíny)
      Juan Antonio DORANTES (Mexiko)
      Christian HÄBERLI (Švajčiarsko)
      Leng Sun CHAN (Malajzia)
      Teresa CHENG (Čína)